पाएं अपने शहर की ताज़ा ख़बरें और फ्री ई-पेपरडाउनलोड करें
जम्मू। भद्रवाह तथा उससे सटे डोडा किश्तवाड़ इलाकों में सोमवार सुबह फिर से दो बार भूकंप के हल्के झटके महसूस किए गए। फिलहाल इसमें किसी प्रकार के बड़े नुकसान की जानकारी नहीं मिली है। लेकिन लोगों में दहशत हो गई। रात को लोगों ने घरों के बाहर की खुले आसमान के नीचे सोने का प्रोग्राम बनाया हुआ है। बता दें कि इन जिलों में पिछले दिनों काफी बार भूकंप के झटके लगे थे। जिससे हजारों घर टूटे थे। अभी तक उसके नुकसान की पूरी तरह से भरपाई नहीं हुई है। प्रशासन ने लोगों को टेंट में रखा हुआ है।
जानकारी के अनुसार मौसम विभाग के अधिकारियों ने बताया कि पहला भूकंप का झटका सुबह छह बजकर 50 मिनट पर भद्रवाह में आया जिसकी तीव्रता रिक्टर पैमाने पर 2.3 दर्ज की गई है। दूसरा भूकंप सुबह छह बजकर 52 मिनट पर आया। इसकी तीवता रिक्टर पैमाने पर 2.7 मापी गई है। इस तरह से पांच मिन्टों में दो बार झटके लगे। उस समय अधिकतर लोग सोए हुए थे। झटके लगते ही लोग घरों से बाहर निकल आए। इसके बाद प्रशासन के अधिकारियों ने इलाकों का दौरा किया। लेकिन किसी प्रकार के बड़े नुकसान की सूचना प्राप्त नहीं हुई है। हालांकि दूर दराज के इलाकों में दौरा करना रह गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn